
PARLAMENTUL ROMÂNIEI

CAMERA DEPUTAŢILOR

    Comisia pentru drepturile omului, culte                 Bucureşti,  03.03.2009                                                       

    şi problemele minorităţilor naţionale 
             Nr.  25/165                                                                                                                                                                                  
BIROUL PERMANENT

AL

CAMEREI DEPUTAŢILOR

Vă înaintăm alăturat RAPORTUL asupra proiectului de Lege privind înfiinţarea Institutului Cultural al Tătarilor din România “Sebat Husein”, trimis spre dezbatere în fond, cu adresa nr. PL-X  68  din 11 februarie 2009,  înregistrată sub nr.25/165 din 12 februarie 2009. 

                           În raport de obiectul şi conţinutul său, proiectul de lege face parte din categoria legilor ordinare.
PREŞEDINTE                             
                  SECRETAR                                             

                    Nicolae Păun                                                          Sergiu Andon



PARLAMENTUL ROMÂNIEI

CAMERA DEPUTAŢILOR

	COMISIA PENTRU drepturile              Bucureşti,  3 martie 2009
omului, culte  Şi  PROBLEMELE 

minoritĂŢilor  naŢionale                Nr.  PL-X  68/2009                                                                                                             
          


RAPORT
               asupra proiectului de Lege privind înfiinţarea Institutului Cultural al Tătarilor din România “Sebat Husein”

În conformitate cu prevederile art. 95 din Regulamentul Camerei Deputaţilor, republicat, Comisia pentru  drepturile  omului, culte  şi  problemele  minorităţilor  naţionale  a fost sesizată spre dezbatere  în fond, cu proiectul de Lege privind înfiinţarea Institutului Cultural al Tătarilor din România “Sebat Husein”, trimis cu adresa nr. PL-X  68  din 11 februarie 2009,  înregistrată sub nr.25/165 din 12 februarie 2009. 

Senatul, în calitate de primă Cameră sesizată, a adoptat proiectul de lege  în şedinţa din 4 februarie 2009. 
Camera Deputaţilor este Cameră decizională, potrivit prevederilor art. 92 alin. (9) pct. 1 din Regulamentul Camerei Deputaţilor, republicat, cu  referire  la prevederile art. 75  din Constituţia României, republicată.
Comisia juridică, de disciplină şi imunităţi  a avizat negativ proiectul de lege, conform avizului nr.PL.x 68 din 25 februarie 2009.

Consiliul Legislativ, cu avizul nr.723 din 16.06.2008, avizează favorabil initiative legislativă. 

Guvernul, prin punctul de vedere înaintat cu adresa nr.2288 din 19.09.2008, nu susţine adoptarea iniţiativei legislative în forma prezentată. 
Proiectul de lege supus dezbaterii are ca obiect  de reglementare înfiinţarea Institutului Cultural al Tătarilor din România “Sebat Husein”, care are drept scop promovarea valorilor culturale ale tătarilor din România, a cărui activitate va fi finanţată din bugetul propriu al Uniunii Democrate a Turco-Tătarilor Musulmani din România, precum şi din sponzorizări, potrivit legii.
În conformitate cu prevederile art.61 din Regulamentul Camerei Deputaţilor, republicat, membrii   comisiei au examinat proiectul de lege, în şedinţa din 3 martie 2009.
La lucrări a participat, în calitate de iniţiator, dl deputat Amet Aledin, deputat al Uniunii Democrate a Turco-Tătarilor Musulmani din România.
La dezbaterea acestui proiect de lege, din totalul de 12 membri  ai Comisiei au fost prezenţi   8 deputaţi.

În urma examinării  iniţiativei legislative, a avizelor sus-menţionate şi a punctelor de vedere exprimate de membrii comisiei şi de către iniţiator, s-a hotărât, cu unanimitate de voturi,  să se propună Plenului Camerei Deputaţilor adoptarea proiectului de lege privind înfiinţarea Institutului Cultural al Tătarilor din România “Sebat Husein” - având în vedere că pentru desfăşurarea activităţii acestuia nu sunt angajate cheltuieli bugetare - şi cu un amendament admis la articolul (2) constând în înlocuirea termenului “oraşul” cu “municipiul” şi redactarea acestuia în următoarea formulare:
“Art.2. - Institutul are sediul central în municipiul Constanţa.”
În raport cu obiectul şi conţinutul său, proiectul de lege face parte din categoria legilor ordinare.          

                  PREŞEDINTE,                                                    SECRETAR ,   
                  Nicolae PĂUN                                                    Sergiu ANDON                                                                                        
               Întocmit :

               Consilier   Onesia Babeş                  

